
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 470 

5 Μαρτίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση, συγκρότηση και ορισμός μελών Ομάδας Δι¬ 
οίκησης Έργου στο Υπουργείο Οικονομίας και Οι¬ 
κονομικών, για την έρευνα, ανάπτυξη και πιλοτική 
εφαρμογή των απαραίτητων μεθοδολογιών υποδο¬ 
μών και διατάξεων, που θα επιτρέψουν στις μικρο- 
μεσαίες ελληνικές επιχειρήσεις να διενεργήσουν 
το σύνολο των διεπιχειρησιακών δοσοληψιών τους 
μέσω του Διαδικτύου, στα πλαίσια του προγράμμα¬ 
τος έρευνας και Τεχνολογική Ανάπτυξης με τίτλο 


"ΡΒΑΧΙ3". 1 

Απονομή Επαίνου στους Μονίμους Υπαλλήλους ΜΠΕ¬ 
ΚΡΗ ΝΙΚ. (ΑΜ 4129) και ΓΚΑΜΩΤΟ ΑΝΔΡΕΑ (ΑΜ 
4205). 2 

Αντικατάσταση του ισχύοντος Κανονισμού Εσωτερικών 
Ηλεκτρικών Εγκαταστάσεων (Κ.Ε.Η.Ε) με το Πρότυ¬ 
πο ΕΛΟΤ Η ϋ 384 και άλλες σχετικές διατάξεις. 3 

Συμπλήρωση - Τροποποίηση της ΔΟ/Ο/21 /9/Φ. 1830/ 
10.2.2004 υπουργικής απόφασης. 4 

Έγκριση υπερωριακής εργασίας υπαλλήλων του 
Ο.Α.Ε.Ε. - Τ.Α.Ε. για το 2004. 5 


Έγκριση υπερωριακής εργασίας διοικητικού προσω¬ 
πικού με σχέση εργασίας ιδιωτικού δικαίου του ΙΚΑ 6 


Καθιέρωση με αμοιβή υπερωριακής εργασίας για το 
μόνιμο ιατρικό, υγειονομικό καιλοιπό επιστημονικό 
προσωπικό των Νομαρχιακών, Τοπικών Μονάδων 
Υγείας και των Μονάδων Υγείας των Υποκατ/των 
του ΙΚΑ για το Α' εξάμηνο του έτους 2004. 7 

Καθορισμός προγραμμάτων Λογαριασμού Αγροτικής 
Εστίας έτους 2004. 8 

Αποζημίωση του Προέδρου, των μελών και του γραμ¬ 
ματέα του Δ.Σ. της Δημοτικής Επιχείρησης Ύδρευ¬ 
σης Αποχέτευσης Χρυσούπολης του Δήμου Χρυ- 
σούπολης του Νομού Καβάλας. 9 

Τροποποίηση της συστατικής πράξης της Δημοτικής 
Επιχείρησης κατασκευών και Τεχνικής Υποστήρι¬ 
ξης του Δήμου Παλλήνης (ΔΕΚΤΥΠ). 10 


ΑΠΟΦΑΣΕΙ Σ 

Αριθ. 1011068/92/Α0006 (1) 

Σύσταση, συγκρότηση και ορισμός μελών Ομάδας Διοί¬ 
κησης Έργου στο Υπουργείο Οικονομίας και Οικονο¬ 
μικών, για την έρευνα, ανάπτυξη και πιλοτική εφαρμο¬ 
γή των απαραίτητων μεθοδολογιών υποδομών και δια¬ 
τάξεων, που θα επιτρέψουν στις μικρομεσαίες 
ελληνικές επιχειρήσεις να διενεργήσουν το σύνολο 
των διεπιχειρησιακών δοσοληψιών τους μέσω του Δια¬ 
δικτύου, στα πλαίσια του προγράμματος έρευνας και 
Τεχνολογική Ανάπτυξης με τίτλο "ΡΒΑΧΙ5". 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του Π.Δ. 81/2002 (ΦΕΚ57Α'). 

β) Των άρθρων 89 και 128του Π.Δ. 284/88 (ΦΕΚ 128 Α'), 
όπως τροποποιήθηκε και ισχύει. 

γ) Του άρθρου 19του Ν. 1599/86 (ΦΕΚ75Α') όπωςτρο- 
ποποιήθηκε και κωδικοποιήθηκε με τις διατάξεις του Ν. 
2690/99 "Κύρωση του Κώδικα Διοικητικής Διαδικασίας και 
άλλες διατάξεις". 

δ) Του άρθρου 34του Ν. 1914/90 (ΦΕΚ 178 Α'), σε συν¬ 
δυασμό με τις διατάξεις του άρθρου 13 του Ν. 2346/95 
(ΦΕΚ 220 Α'). 

ε) Του άρθρου 19του Ν. 2470/97 (ΦΕΚ40Α'). 

2. Το 5839/18.11.2003 έγγραφο του Γενικού Γραμματέα 
Πληροφορικών Συστημάτων, με το οποίο ζητείται η σύ¬ 
σταση και συγκρότηση της Ομάδας Διοίκησης έργου. 

3. Το γεγονός ότι η Γενική Γραμματεία Πληροφορικών 
Συστημάτων, συμμετέχει στο πρόγραμμα έρευνας και τε¬ 
χνολογικής ανάπτυξης με τίτλο "ΡΒΑΧΙ5", το οποίο εγκρί- 
θηκε απάτη Γ ενική Γ ραμματεία Έρευνας και Τεχνολογίας 
(Γ.Γ.Ε.Τ.), στα πλαίσια του Συντονισμένου Προγράμμα¬ 
τος "Ηλεκτρονικό Επιχειρείν", που υπάγεται στο Μέτρο 
3.3 του επιχειρησιακού προγράμματος κοινωνία της Πλη¬ 
ροφορίας. 

4. Το γεγονός ότι από τις διατάξεις της απόφασης αυ¬ 
τής προκαλείται δαπάνη για την αμοιβή του Συντονιστή 
των μελών και του Γ ραμματέα της Ομάδας Διοίκησης Έρ¬ 
γου, η οποία θα καλυφθεί εξ’ ολοκλήρου από χρηματοδό- 

τηση μέσω του προγράμματος ΡΒΑΧΙ5, και οι πόροι αυτοί 
θα εισρέουν από τη Γενική Γραμματεία έρευνας και Τε¬ 
χνολογίας. 

5. Την 1113926/1557/Α0006/11.12.2001 απόφαση του 
Υπουργού Οικονομικών (ΦΕΚ1703 Β'), με την οποία μετα¬ 
βιβάσθηκε η εξουσία, στο Γενικό Γραμματέα, στους Γενι¬ 
κούς Δ/ντές, κ.λ.π., να υπογράφουν "Με εντολή Υπουρ¬ 
γού". 

6. Την 1003096/15/0002Β/14.1.2003 απόφαση του 
Υπουργού Οικονομίας και Οικονομικών, "Παράλληλη 
άσκηση καθηκόντων Γ ενικού Διευθυντή", αποφασίζουμε: 

Α. Συνιστούμε, Ομάδα Διοίκησης έργου, στο Υπουργείο 
Οικονομίας και Οικονομικών, για την έρευνα, ανάπτυξη 
και πιλοτική εφαρμογή των απαραίτητων μεθοδολογιών, 
υποδομών και διατάξεων, που θα επιτρέψουν στις μικρο- 
μεσαίες ελληνικές επιχειρήσεις να διενεργήσουν το σύ¬ 
νολο των διεπιχειρησιακών δοσοληψιών τους μέσω του 
Διαδικτύου, στα πλαίσια του προγράμματος έρευνας και 
τεχνολογικής ανάπτυξης με τίτλο "ΡΒΑΧΙ5". 

Β. Συγκροτούμε την παραπάνω Ομάδα Διοίκησης Έρ¬ 
γου, και ορίζουμε τα μέλη αυτής, ως εξής:' 

1. Κώστα Παπαδημητρίου, Γ ενικό Γ ραμματέα, της Γ ενι¬ 
κής Γραμματείας Πληροφοριακών Συστημάτων, ως Συ¬ 
ντονιστή. 

2. Δημήτρη Βαφειάδη, Ειδικό Επιστήμονα Πληροφορι¬ 
κής (ΠΕ/Γ), που υπηρετεί στη Γ.Γ.Π.Σ., ως μέλος. 

3. Χρήστο Αθανασόπουλο, Ειδικό Σύμβουλο στην 
Γ.Γ.Π.Σ., ως μέλος. 

4. ΕμμανουήλΣάτλα, Ειδικό Σύμβουλο στη Γ.Γ.Π.Σ., ως 
μέλος. 

5. Στέργιο Παλαμά, Ειδικό Επιστήμονα στη Γ.Γ.Π.Σ., ως 
μέλος. 

6. Ιωάννη Βλάχο, Ειδικό Επιστήμονα στη Γ.Γ.Π.Σ., ως μέ¬ 
λος. 

7. Ζήση Παλάσκα, Ειδικό Επιστήμονα στη Γ.Γ.Π.Σ., ως 
μέλος. 

8. Ιάκωβο Λογοθέτη, Ειδικό Επιστήμονα στη Γ.Γ.Π.Σ., 
ως μέλος. 

9. Αθανάσιο Ζερβόπουλο, υπάλληλο ΤΕ/Γ Πληροφορι¬ 
κής, που υπηρετεί στη Γ.Γ.Π.Σ., ως μέλος. 

10. Χρήστο Ψαρράκη, υπάλληλο ΤΕ/Δ' Πληροφορικής, 
που υπηρετεί στη Γ.Γ.Π.Σ., ως μέλος. 

Γ. Χρέη Γ ραμματέα της Ομάδας Διοίκησης έργου θα 
εκτελεί το μέλος αυτής που θα ορίσει ο Συντονιστής της 
Ομάδας. 

Δ. Αναπληρωτές του Συντονιστή, σε περίπτωση απου¬ 
σίας ή κωλύμματος αυτού, ορίζονται οι εξής: 

α) Ο Δημήτρης Βαφειάδης, επί τεχνικών θεμάτων και 

β) Ο Χρήστος Αθανασόπουλος, επί διοικητικών θεμά¬ 
των. 

Ε. Έργο της παραπάνω Ομάδας είναι η μελέτη και η 
έρευνα, στα πλαίσια του προγράμματος ΡΒΑΧΙ3, για: 

α) Τον καθορισμό αναγκών παροχής ηλεκτρονικών υπη¬ 
ρεσιών. 

β) Τη συμμετοχή στη δημιουργία των πρωτοκόλλων, 
των ηλεκτρονικών αρχειών καιτων μηνυμάτων για την επι¬ 
κοινωνία εφαρμογών, με βάση τα διεθνή πρότυπα (ΧΜΙ_, 
θόΧΜΙ, ΕΟ/ΙΙΝ κ.λ.π.), και το εξελισσόμενο Ελληνικό θε¬ 
σμικό Πλαίσιο. 

γ) Τη χρήση και αξιολόγηση του πρωτότυπου συστήμα¬ 
τος, το οποίο πρόκειται να αναπτυχθεί στο πλαίσιο του 
προγράμματος. 


δ) Τη διάχυση των αποτελεσμάτων του Ερευνητικού 
Προγράμματος μέσω Επιστημονικών ανακοινώσεων και 
επικοινωνιακών δράσεων. 

ΣΤ. Η Ομάδα Διοίκησης Έργου θα συνεργάζεται με τους 
υπόλοιπους εταίρους του Προγράμματος "ΡΒΑΧΙ8". 

Ζ. Η Ομάδα αυτή θα συνεδριάζει εκτός των ωρών του 
κανονικού ωραρίου λειτουργίας των Δημοσίων Υπηρε¬ 
σιών, στο κατάστημα του Υπουργείου Οικονομίας και Οι¬ 
κονομικών (στην οδό Χανδρή 1 & Θεσσαλονίκης στο Μο¬ 
σχάτο, έδρα της Γ.Γ.Π.Σ.) και η διάρκεια λειτουργίας της 
ορίζεται μέχρι 31.3.2005, οπότε και ολοκληρώνεται σύμ¬ 
φωνα με την ισχύουσα σύμβαση και το πρόγραμμα 
"ΡΗΑΧΙδ". 

Η. Η αποζημίωση του Συντονιστή, των μελών και του 
Γ ραμματέα της Ομάδας αυτής, θα καθορισθεί με άλλη 
απόφαση του Υπουργού Οικονομίας και Οικονομικών και 
η σχετική δαπάνη θα καλυφθεί με πόρους που θα εισρέ¬ 
ουν από την Γ ενική Γ ραμματεία Έρευνας και Τεχνολογίας 
μέσω του προγράμματος "ΡΒΑΧΙ3". 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 2004 

Με εντολή Υπουργού 
Ο Γ ενικός Διευθυντής 
ΔΙΟΝΥΣΙΟΣ ΚΟΥΝΑΔΗΣ 

-♦- 

Αριθ. Φ.473.1/ΑΔ561274/Σ.329 (2) 

Απονομή Επαίνου στους Μονίμους Υπαλλήλους ΜΠΕΚΡΗ 
ΝΙΚ. (ΑΜ 4129) και ΓΚΑΜΩΤΟ ΑΝΔΡΕΑ (ΑΜ 4205). 

Ο ΕΙΔΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΘΝΙΚΗΣ ΑΜΥΝΑΣ 

1. Έχοντας υπόψη: 

α. Τις διατάξεις των άρθρων 61 και 62 του Ν. 2683/92 
«Κώδικας Κατάστασης Δη μ. Πολιτικών Διοικητικών Υπαλ¬ 
λήλων». 

β. Φ.473.1/ΕΠ. 565/Σ.58/20.1.2004/ΔΑΥ. 

γ. Φ.473.1/ΕΠ.990/Σ.386/11.11.03/ΚΕΑ. 

δ. Την 9/9.2.2004 Γνωμοδότηση Υπηρεσιακού Συμβου¬ 
λίου ΓΕΑ. 

γ. Την Φ.000/2/791/Σ.241/7.3.02 (ΦΕΚ 282/τ.Β'/7.3.02) 
Απόφαση ΥΕΘΑ «Περί μεταβίβασης αρμοδιοτήτων ΥΕΘΑ 
στον Ειδικό Γ ραμματέα ΥΕΘΑ», αποφασίζουμε: 

2. Απονέμουμε την Ηθική Αμοιβή του Επαίνου στους 
Μονίμους Υπαλλήλους ΚΛ/ΔΕ ΤΕΧΝΙΚΟΥ / ΤΕΧΝ. ΑΦΩΝ 
ΚΑΙ ΕΛ/ΡΩΝ (Ηλεκτροτεχνίτες) ΜΠΕΚΡΗ ΝΙΚ. (ΑΜ 4129) 
και ΓΚΑΜΩΤΟ ΑΝΔΡΕΑ (ΑΜ 4205) διότι με την άριστη 
επαγγελματική τους κατάρτιση, τη μεθοδικότητα, και τη 
δημιουργικότητά τους, συνέβαλαν αποφασιστικά στην 
αύξηση της παραγωγικότητας του Εργοστασίου. 

Συγκεκριμένα, με δική τους πρωτοβουλία και πέραντων 
καθηκόντων τους, επισκεύασαν τροποποίησαν και προ¬ 
σάρμοσαν υλικό κατηργημένου τύπου Αφους. 

Τέλος, η αξιοποίηση του κατηργημένου τύπου υλικού 
επέφερε ανάλογο οικονομικό Όφελος για την Π.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2004 

Ο Ειδικός Γραμματέας 
ΙΩΑΝΝΗΣ ΤΟΜΑΡΑΣ 

Αριθ. Φ.7.5/1816/88 (3) 

Αντικατάσταση του ισχύοντος Κανονισμού Εσωτερικών 
Ηλεκτρικών Εγκαταστάσεων (Κ.Ε.Η.Ε) με το Πρότυπο 
ΕΛΟΤ Ηϋ 384 και άλλες σχετικές διατάξεις. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Ν. 1558/85 "Κυβέρνηση και Κυβερνητικά Όργανα" 
(ΦΕΚ 137/Α/85). 

2. Το Π.Δ. 27/1.2.96 (ΦΕΚ 19/Α/96) "Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης". 

3. Την 485/31.10.2001 απόφαση του Πρωθυπουργού 
και του Υπουργού Ανάπτυξης για την ανάθεση αρμοδιο¬ 
τήτων στους Υφυπουργούς Ανάπτυξης Αλ. Καλαφάτη, 
Χρ. Θεοδώρου καιΔημ. Γεωργακόπουλο. 

4. Το Ν. 372/76 (166Α) "Περίσυστάσεως καιλειτουργίας 
Ελληνικού Οργανισμού Τυποποιήσεως (ΕΛΟΤ), όπως 
τροποποιήθηκε και ισχύει με το άρθρο 22 του Ν. 1682/87 
(14Α) και το άρθρο 9 του Ν. 2642/98 (216 Α). 

5. Το Π.Δ.155/97(131Α) "Σύσταση και καταστατικό της 
Ανώνυμης Εταιρείας "Ελληνικός Οργανισμός Τυποποίη¬ 
σης Α.Ε.". 

6. Τον υφιστάμενο Κανονισμό Εσωτερικών Ηλεκτρικών 
Εγκαταστάσεων (Κ.Ε.Η.Ε.) που εγκρίθηκε με την αριθμ. 
80225/1955 (ΦΕΚ Β' /59/1955) απόφαση του τότε Υπουρ¬ 
γού Βιομηχανίας, όπως τροποποιήθηκε μεταγενέστερα 
και ισχύει σήμερα. 

7. Την ανάγκη εναρμόνισης της Ελλάδος προς τα ισχύο- 
ντα Ευρωπαϊκά Πρότυπα τα οποία διέπουντις ηλεκτρικές 
εγκαταστάσεις στις χώρες μέλη της Ευρωπαϊκής Ένω¬ 
σης, αποφασίζουμε: 

Άρθρο 1 

Νέο Ελληνικό Πρότυπο για τις Ηλεκτρικές Εγκαταστάσεις 

1. Αντικαθίσταται ο ισχύων Κανονισμός Εσωτερικών 
Ηλεκτρικών Εγκαταστάσεων (ΚΕΗΕ) με το Ελληνικό Πρό¬ 
τυπο, ΕΛΟΤ Ηϋ 384 "Απαιτήσεις για ηλεκτρικές εγκατα¬ 
στάσεις", το οποίο βασίζεται στα Έγγραφα Εναρμόνισης 
της σειράς ΗΘ 384 που εκδίδονται από την Ευρωπαϊκή 
Επιτροπή Ηλεκτροτεχνικής Τυποποίησης (ΘΕΝΕΙΈΘ) και 
το οποίο αποτελεί το Πρότυπο για την μελέτη, την κατα¬ 
σκευή, τις αλλαγές, τις προσθήκες και τους ελέγχους των 
Ηλεκτρικών Εγκαταστάσεων στην Ελλάδα. 

2. Τροποποιήσεις, προσθήκες και συμπληρώσεις του 
Προτύπου αυτού που θα προκύπτουν από την έκδοση τρο- 
ποποιητικών ή συμπληρωματικών Εγγράφων Εναρμόνι¬ 
σης απάτην Ευρωπαϊκή Επιτροπή Ηλεκτροτεχνικής Τυπο¬ 
ποίησης (ΘΕΝΕΙΕΘ) ή από τις ανάγκες της εξέλιξης της 
τεχνικής ή της εφαρμογής του στην πράξη, θα ενσωματώ¬ 
νονται στο Πρότυπο αυτό, μετά από επεξεργασία από τον 
ΕΛΟΤ, ή μετά την υιοθέτησή τους ως Ελληνικών Προτύ¬ 
πων κοίτην έκδοση σχετικών υπουργικών αποφάσεων. 

3. Συστήνεται στον ΕΛΟΤ μόνιμη Ομάδα Εργασίας για 
το Πρότυπο αυτό, με σκοπό την συνεχή επικαιροποίησή 
του, την βελτίωσή του, την ενημέρωση, την εκπαίδευση 
κοίτην συνεχή υποστήριξη των εμπλεκομένων φορέων, η 
οποία θα εισηγείται στο Υπουργείο την έκδοση σχετικών 
διευκρινιστικών ή τροποποιητικών διατάξεων. 

Άρθρο 2 

Θεμελιακή γείωση 

Η θεμελιακή γείωση, όπως αυτή αναφέρεται στον νέο 


Πρότυπο, πρέπει να εφαρμόζεται ως βασική γείωση προ¬ 
στασίας καιλειτουργίας, όπου αυτό απαιτείται, σε όλες τις 
νέες ηλεκτρικές εγκαταστάσεις. Σε περίπτωση που οι απαι¬ 
τήσεις γείωσης δεν καλύπτονται από τη θεμελιακή γείωση, 
τότε μπορούν να χρησιμοποιούνται, συμπληρωματικά, και 
άλλες μέθοδοι γείωσης, όπως αναφέρονται στο Πρότυπο. 

Άρθρο 3 

Προστασία από υπερτάσεις 

Η προστασία των Εσωτερικών Ηλεκτρικών Εγκαταστά¬ 
σεων από φαινόμενα εκδήλωσης υπερτάσεων στο δίκτυο, 
θα αντιμετωπισθεί σύμφωνα με τα οριζόμενα στις παρα¬ 
γράφους 2 και 3 του άρθρου 1 της παρούσης, εντός της 
μεταβατικής περιόδου του άρθρου 6. Μέχρι την εν λόγω 
ρύθμιση, δύνανται να υιοθετούνται διατάξεις προστασίας 
οι οποίες δεν έρχονται σε αντίθεση με τα ισχύοντα εθνικά 
και ευρωπαϊκά πρότυπα και ιδιαιτέρως το Ελληνικό πρό¬ 
τυπο ΕΛΟΤ ΗΘ 384. 

Άρθρο 4 

Χαρακτηρισμός χρωμάτων καλωδίων 

Οι χρωματισμοί των καλωδίων χαμηλής τάσης αλλά¬ 
ζουν σύμφωνα με το Πρότυπο ΕΛΟΤ ΗΘ 308 32. 

Άρθρο 5 

Έλεγχοι και επανέλεγχοι των Ηλεκτρικών Εγκαταστάσεων 

1. Με σκοπό την εξασφάλιση και την διατήρηση της 
αξιοπιστίας και ασφαλείας των Ηλεκτρικών Εγκαταστά¬ 
σεων, πρέπει να διενεργούνται αρχικός έλεγχος και επα¬ 
νέλεγχοι, σύμφωνα με τις τεχνικές απαιτήσεις και την με¬ 
θοδολογία του νέου Προτύπου. 

2. Ο αρχικός έλεγχος πρέπει να πραγματοποιείται πριν 
από την πρώτη ηλεκτροδότηση κάθε εγκατάστασης ή με¬ 
τά από σοβαρή τροποποίησή της. 

3. Ο επανέλεγχος θα πρέπει να διενεργείται σε χρονικά 
διαστήματα, ανάλογα με την εγκατάσταση, ως εξής : 

- Για κατοικίες και ανάλογους χώρους, τουλάχιστον κά¬ 
θε δεκατέσσερα (14) χρόνια, 

- για κλειστούς επαγγελματικούς χώρους που δεν 
έχουν εύφλεκτα υλικά, τουλάχιστον κάθε επτά (7) χρόνια, 

- για κλειστούς επαγγελματικούς χώρους με εύφλεκτα 
υλικά, τουλάχιστον κάθε δύο (2) χρόνια, 

-για χώρους ψυχαγωγίας και συνάθροισης κοινού, του¬ 
λάχιστον κάθε ένα (1) χρόνο, 

- για Επαγγελματικές Εγκαταστάσεις στο ύπαιθρο (μα¬ 
ρίνες, πισίνες, κάμπιγκ) τουλάχιστον κάθε ένα (1) χρόνο 
και σε περίπτωση διακοπής της ηλεκτροδότησης, πριν 
από την επανασύνδεση, 

- για όλες τις παραπάνω κατηγορίες εφόσον προκύπτει 
αλλαγή χρήσης της Εγκατάστασης, 

- για όλες τις παραπάνω κατηγορίες εφόσον η Εγκατά¬ 
σταση πληγεί από θεομηνίες (πλημμύρες, σεισμούς), 

- μετά από σοβαρά ατυχήματα ή συμβάντα (πυρκαγιά, 
ηλεκτροπληξία), 

- μετά από καταγγελία φυσικών ή νομικών προσώπων. 

4. Οι αρχικοί έλεγχοι και επανέλεγχοι των Ηλεκτρικών 
Εγκαταστάσεων, θα διενεργούνται σύμφωνα με τις εκά- 
στοτε ισχύουσες διατάξεις περί ελέγχου ηλεκτρικών 
εγκαταστάσεων. 

Άρθρο 6 

Τελικές ρυθμίσεις 

Γ ια χρονικό διάστημα δύο (2) ετών από δημοσίευσης 

της παρούσας απόφασης, για τις Ηλεκτρικές Εγκαταστά¬ 
σεις θα ισχύουν ταυτόχρονα και κατ’ επιλογή οι διατάξεις 
του Κανονισμού Εσωτερικών Ηλεκτρικών Εγκαταστάσε¬ 
ων (Κ.Ε.Η.Ε.) και το πρότυπο ΕΛΟΤ Ηϋ 384. 

Πέραν του χρονικού διαστήματος αυτού θα ισχύει το 
πρότυπο ΕΛΟΤ Ηϋ 384 και μόνο. 

Άρθρο 7 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2004 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΑΛΑΦΑΤΗΣ 
-♦- 

Αριθ. ΔΟ/71/11/30/1/Φ.1830 (4) 

Συμπλήρωση - Τροποποίηση της Δ0/0/21/9/Φ. 1830/ 

10.2.2004 υπουργικής απόφασης. 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 6 του Ν. 
679/1977 "περί αυξήσεως θέσεων προσωπικού του 
Υπουργείου Δημοσίων Έργων και ρυθμίσεως συναφών 
θεμάτων" (ΦΕΚ245/Α'). 

2. Το γεγονός ότι για την επεξεργασία του ανωτέρω θέ¬ 
ματος απαιτούνται εξειδικευμένες γνώσεις και εμπειρία, 
τα δε χρονικά περιθώρια απορρόφησης κονδυλίων του 
σχετικού επιχειρησιακού προγράμματος από τα ΚΠΣ εί¬ 
ναι άκρως πιεστικά. 

3. Το 151611/ΚτΠ 4357-Β2/23.5.2003 έγγραφο της Ειδι¬ 
κής Γραμματείας για την Κοινωνία της Πληροφορίας. 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη, για αμοιβές των μελών της 
Ομάδας εργασίας και του γραμματέα, που θα καλυφθεί 
από τις πιστώσεις του έργου 1960ΣΕ07100000/01 "Εξο¬ 
πλισμός Υπηρεσιών"της ΣΑΕ 071, η οποία θα καθορισθεί 
με άλλη απόφαση των Υπουργών Οικονομικών και 
ΠΕ.ΧΩ.Δ.Ε. που θα δημοσιευθεί στην Εφημερίδα της Κυ¬ 
βέρνησης. 

5. Την με Δ0/0/21/9/Φ. 1830/10.2.2004 Απόφαση "Σύ¬ 
σταση ομάδας εργασίας για την παρακολούθηση και 
προώθηση για υλοποίηση και παραγωγική λειτουργίατων 
έργων της Γενικής Γραμματείας Δημοσίων Έργων του 
ΥΠΕΧΩΔΕ που εντάσσονται στο "Επιχειρησιακό Πρό¬ 
γραμμα Κοινωνία της πληροφορίας", αποφασίζουμε: 

1. Συμπληρώνοντας την Δ0/0/21/9/Φ. 1830/10.2.2004 
Απόφαση "Σύσταση ομάδας εργασίας για την παρακο¬ 
λούθηση και προώθηση για υλοποίηση και παραγωγική 
λειτουργία των έργων της Γενικής Γραμματείας Δημο¬ 
σίων Έργων του ΥΠΕΧΩΔΕ που εντάσσονται στο "Επιχει¬ 
ρησιακό Πρόγραμμα Κοινωνία της πληροφορίας", ορί¬ 
ζουμε επιπλέον τακτικά μέλη της ομάδας εργασίας τους: 

8. Παυλάτο Γεώργιο, ΤΕ Πληροφορικής με Α' βαθμό, 
στη Δ/νση Πληροφορικής και 

9. Νάτσιο Ευάγγελο, ΔΕ Προσωπικού Η/Υ με Β' βαθμό, 
στη Δ/νση Πληροφορικής. 

2. Τροποποιώντας την προαναφερόμενη απόφαση κα¬ 
ταργούμε τη θέση του γραμματέα της ομάδας εργασίας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2004 

Η ΥΠΟΥΡΓΟΣ 

Β. ΠΑΠΑΝΔΡΕΟΥ 
-♦- 

Αριθ. Φ.80425/5224/1202 (5) 

Έγκριση υπερωριακής εργασίας υπαλλήλων του 
Ο.Α.Ε.Ε. - Τ.Α.Ε. για το 2004. 

Ο ΥΦΥΠΟΥΡΓΟΣ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 16 του Ν. 3205/2003 (ΦΕΚ 
297/Α723.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λιμε¬ 
νικού Σώματος και άλλες συναφείς διατάξεις». 

2. Την ανάγκη υπερωριακής απασχόλησης του προσω¬ 
πικού του Ταμείου προκειμένου να διεκπεραιωθούν οι 
εξής εργασίες: 1. εκκαθάριση του μητρώου των ασφαλι¬ 
σμένων, 2. καταμέτρηση και καταστροφή των επιστρε- 
πτέων ενσήμων διαφόρων επιμελητών καθώς και των 
αδιάθετων υπολοίπων δραχμικών ενσήμων στην αποθήκη 
του Ταμείου, 3. εκκαθάριση των συνταξιοδοτικών μητρώ¬ 
ων και επανυπολογισμός της σύνταξης των δικαιούχων 
μελών οικογένειας θανόντων συνταξιούχων, 4. εφαρμογή 
των διατάξεων των Ν. 2676/99 και Ν. 3144/03 σε ότι αφο¬ 
ρά ρύθμιση οφειλής σε δόσεις, ενημέρωση φακέλων και 
νέα εισοδηματικά κριτήρια για την καταβολή του ΕΚΑΣ, 5. 
προώθηση του έργου ΑΜΚΑ - ΕΜΑΕΣ των συνταξιούχων 
και ασφαλισμένων του Ταμείου, 6. προώθηση των λογα¬ 
ριασμών των νοσοκομείων, κλινικών και αιτήσεων 
ασφ/νων για παροχές ασθένειας, 7. έκδοση - χορήγηση 
βεβαιώσεων ασφαλιστικής ενημέρωσης στους ασφαλι¬ 
σμένους του ΤΑΕ, 8. θεωρήσεις βιβλιαρίων ασθένειας 
ασφαλισμένων και καταχώρηση σε αυτά των Ιατρών 16 ει¬ 
δικοτήτων, 9. έκδοση λογαριασμών των οφειλετών ασφα¬ 
λισμένων, καθώς και έκδοση πράξης επιβολής εισφορών 
(ΠΕΕ) για τη δικαστική επιδίωξη των οφειλετών αυτών, 10. 
προώθηση του έργου της ενοποίησης, 11. προώθηση του 
έργου της μηχανογραφικής είσπραξης των εισφορών σε 
όλους του Νομούς, έλεγχος των σχετικών απογραφικών 
δελτίων ταχυπληρωμής και αντιμετώπιση των αναφυομέ- 
νων προβλημάτων και εφαρμογή του συστήματος αυτού 
στις υπόλοιπες περιοχές του Ν. Αττικής, 12. μετακίνηση 
του Α' Αντιπροέδρου εντός και εκτός έδρας , μεταφορά 
υπαλλήλων σε εντεταλμένη υπηρεσία και μεταφορά έντυ¬ 
που υλικού, αλληλογραφίας, κ.λπ. από και προς τα τμή¬ 
ματα Τ.Α.Ε. περιοχής Αττικής και Πειραιά. 

3. Το γεγονός ότι η δαπάνη που προκαλείται με την από¬ 
φαση αυτή ανέρχεται στο ποσό του ενός εκατομμυρίου 
εκατό εξήντα ενός χιλιάδων εξακοσίων (1.161.600,00) € 
περίπου και θα βαρύνει την εγγεγραμμένη πίστωση στον 
προϋπολογισμό του Ταμείου έτους 2004. 

4. Την 80088/31.10.2001 (ΦΕΚ 1485/Β/31.10.2001) από¬ 
φαση μεταβίβασης αρμοδιοτήτων στους Υφυπουργούς 
Εργασίας και Κοινωνικών Ασφαλίσεων, αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας των υπαλλήλων του Ταμείου Ο.Α.Ε.Ε. - Τ.Α.Ε., για 
το έτος 2004 και συγκεκριμένα: 

- για τετρακόσιους (400) υπαλλήλους διακόσιες σαρά¬ 
ντα χιλιάδες (240.000) ώρες για εργασία που θα παρέχε¬ 
ται από Δευτέρα μέχρι και Ποροσκευή μετά το πέρας του 
ωραρίου και μέχρι την 19η ώρα. 

- για δύο (2) οδηγούς χίλιες διακόσιες (1.200) ώρες για 
απογευματινή εργασία, εκατό (100) ώρες για νυχτερινή 
από 22η μ.μ. έως 6η π.μ., πενήντα (50) ώρες για Κυριακές 
και εξαιρέσιμες από 6η π.μ. έως 22η μ.μ. και πενήντα (50) 
ώρες για Κυριακές και εξαιρέσιμες από 22η μ.μ. έως 6η π. μ. 

Υπεύθυνοι ορίζονται για την Κεντρική Υπηρεσία οι Διευ¬ 
θυντές, και στις Περιφερειακές υπηρεσίες, οι κατά τό¬ 
πους Διευθυντές, Προϊστάμενοι και Υπεύθυνοι Γραφείων. 

Η κατανομή ωρών στους υπαλλήλους θα γίνει με απόφα¬ 
ση του Α' Αντιπροέδρου του Τ.Α.Ε., ο οποίος είναι και υπεύ¬ 
θυνος για τον έλεγχο πραγματοποίησης της υπερωριακής 
απασχόλησης καθώς και για τη βεβαίωση εκτέλεσης των 
αντίστοιχων εργασιών. Η βεβαίωση αυτή αποτελεί προϋπό¬ 
θεση για την καταβολή της υπερωριακής αποζημίωσης. 

Η απόφαση αυτή ισχύει ένα μήναπριντη δημοσίευσή της 
στην Εφημερίδα της Κυβερνήσεως και μέχρι 31.12.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2004 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 
-♦- 

Αριθ. Φ.80425/2547/663 (6) 

Έγκριση υπερωριακής εργασίας διοικητικού προσωπι¬ 
κού με σχέση εργασίας ιδιωτικού δικαίου του ΙΚΑ. 

ΟΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 16 του Ν. 3205/2003 (ΦΕΚ 
297/23.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λιμε¬ 
νικού Σώματος και άλλες συναφείς διατάξεις». 

2. Την 2/7093/0022 απόφαση επέκτασης των διατάξεων 
του Ν. 3205/2003 στο προσωπικό με σχέση εργασίας 
ιδιωτικού δικαίου που απασχολείται στο Δημόσιο, 
Ν.Π.Δ.Δ. και Ο.Τ.Α. 

3. Την 2/13071/0022/18.5.99 εγκύκλιο του Υπουργείου 
Οικονομικών «υπερωριακή απασχόληση προσωπικού με 
σχέση εργασίας ιδ. δικαίου». 

4. Το γεγονός ότι έχουν εκδοθεί οι σχετικές αποφάσεις 
κατ’ εφαρμογή της εργατικής Νομοθεσίας από την αρμό¬ 
δια Δ/νση Επιθεώρηση Εργασίας της οικείας Νομαρχίας. 

5. Την ανάγκη υπερωριακής απασχόλησης διοικητικού 
προσωπικού με σχέση εργασίας ιδ. δικαίου του ΙΚΑ για 
την κάλυψη της απασχόλησης των υπαλλήλων στις Υπη¬ 
ρεσίες 24ώρου βάσεως (Νοσοκομεία ΣΑΒ) και την ανάγκη 
υπερωριακής απασχόλησης των διοικητικών υπαλλήλων 
που προκύπτει από το γεγονός ότι το Ίδρυμα διέρχεται 
περίοδο μεταρρύθμισης με εισαγωγή νέων παραμέτρων 
και αρχών σε όλους τους τομείς δραστηριότητας του σε 
συνάρτηση με τις ευρισκόμενες σε εξέλιξη εφαρμογές 
του Ολοκληρωμένου Πληροφοριακού Συστήματος. 

6. Το γεγονός ότι η δαπάνη που προκαλείται με την από¬ 
φαση αυτή ανέρχεται στο ποσό των δύο χιλιάδων οκτα¬ 


κόσιων εξήντα δυο (2.862,00) ΕΥΡΩ περίπου και θα βα¬ 
ρύνει την εγγεγραμμένη πίστωση στον προϋπολογισμό 
του ΙΚΑ έτους 2004. 

7. Την 80088/31.10.2001 (ΦΕΚ 1485/Β/31.10.2001) από¬ 
φαση μεταβίβασης αρμοδιοτήτων στους Υφυπουργούς 
Εργασίας και Κοινωνικών Ασφαλίσεων, αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας, για το διοικητικό προσωπικό με σχέση εργασίας 
ιδιωτικού δικαίου του ΙΚΑ για το 2004 για 5 διοικητικούς 
υπαλλήλους από 120 ώρες στον καθένα (600 ώρες συνο¬ 
λικά), που υπηρετούν στο 3° Νοσοκομείο Βραχείας Νο¬ 
σηλείας ΙΚΑ Αθήνας, Ογκολογικό Νοσοκομείο ΙΚΑ Αθή¬ 
νας «Γ. Γεννηματάς». 

Οι ημέρες απασχόλησης τους είναι όλες οι ημέρες της 
εβδομάδας (από Δευτέρα έως Παρασκευή) και οι ώρες 
υπερωριακής εργασίας 2 ώρες καθημερινά. 

Ο υπεύθυνος για την παρακολούθηση και τον έλεγχο 
της πραγματικής παροχής της υπερωριακής απασχόλη¬ 
σης είναι ο Διευθυντής της κάθε μονάδας. 

Η κατανομή των ανωτέρω ωρών γίνεται με απόφαση 
του Διοικητή του ΙΚΑ και η πραγματοποίηση τους διαπι¬ 
στώνεται με βεβαίωση του οικείου Διευθυντή. 

Η απόφαση αυτή ισχύει 1 μήνα πριντην δημοσίευσή της 
στην Εφημερίδα της Κυβερνήσεως και μέχρι 31.12.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2004 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 
-♦- 

Αριθ. Φ.80425/3916/969 (7) 

Καθιέρωση με αμοιβή υπερωριακής εργασίας για το μό¬ 
νιμο ιατρικό, υγειονομικό και λοιπό επιστημονικό προ¬ 
σωπικό των Νομαρχιακών, Τοπικών Μονάδων Υγείας 
και των Μονάδων Υγείας των Υποκατ/των του ΙΚΑ για 
το Α' εξάμηνο του έτους 2004. 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 16 του Ν. 3205/2003 (ΦΕΚ 
297/23.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, τον Πυροσβεστικού και Λιμε¬ 
νικού Σώματος και άλλες συναφείς διατάξεις». 

2. Την 2/4302/0022 (ΦΕΚ 250/9.2.2004) απόφαση επέκτα¬ 
σης των διατάξεων του Α' Μέρους του Ν. 3205/2003 στους 
γιατρούς που υπηρετούν στο ΙΚΑ, ως μόνιμοι και με σύμβα¬ 
ση αορίστου χρόνου (Ν. 1476/84, Ν. 1579/85) με σύμβαση 
ορισμένου χρόνου (Ν. 1057/80) καθώς και με ειδική σύμβα¬ 
ση αορίστου χρόνου του άρθρου ΙΟτουΝ.Δ. 1204/72. 

3. Το γεγονός ότι η δαπάνη που προκαλείται με την από¬ 
φαση αυτή ανέρχεται για το Α' εξάμηνο του 2004 στο πο¬ 
σό των έξι εκατομμυρίων διακοσίων δεκατριών χιλιάδων 
ενενήντα έξι (6.213.096,00) ΕΥΡΩ περίπου και θα βαρύνει 
την εγγεγραμμένη πίστωση στον προϋπολογισμό του ΙΚΑ 
έτους 2004. 

4. Την 80088/31.10.2001 (ΦΕΚ 1485/Β/31.10.2001) από¬ 
φαση μεταβίβασης αρμοδιοτήτων στους Υφυπουργούς 
Εργασίας και Κοινωνικών Ασφαλίσεων, αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας, των μονίμων γιατρών, υγειονομικών υπαλλήλων 
και λοιπού προσωπικού των Νομαρχιακών Μονάδων Υγεί¬ 
ας, των Τοπικών Μονάδων Υγείας και των Υποκατ/των του 
IΚΑ για το Α'εξάμηνο του 2004: 

- Για την εξυπηρέτηση λόγω νομιμοποίησης των 500 χι¬ 
λιάδων αλλοδαπών. 

- Για την καταστολή της πολυφαρμακίας, πιστή τήρηση 
της λίστας φαρμάκων, την επίσπευση των εργαστηρια¬ 
κών κ.λπ. υψηλού κόστους εξετάσεων (αξονικών τομο¬ 
γράφων, υπερηχογράφων και εξειδικευμένων μικροβ. 
εξετάσεων). 

- Γ ια τον έλεγχο των φαρμακείων, ιατρείων ιδιωτικών 
κλινικών, κρατικών Νοσοκομείων και λοιπών Υγειον/κών 
Σχηματισμών και φορέων προμήθειας διαφόρων ειδών σε 

ασφαλισμένους. 

- Γ ια την εφαρμογή του θεσμού του Οικογενειακού Γ ια¬ 
τρού. 

- Για την κατάργηση της λίστας αναμονής και των ρα¬ 
ντεβού σε εργαστήρια και Μονάδες. 

- Για τη δημιουργία και λειτουργία νέων διαγνωστικών 
κέντρων που διαθέτουν όργανα για εξετάσεις υψηλού κό¬ 
στους. 

- Γ ια την επανεξέταση κατ’ οίκον περιστατικών σε περι¬ 
πτώσεις παραπληγικών ή άλλων παροχών, διαφόρων επι¬ 
δομάτων ή συντάξεων αναπηρίας στην επαρχία. 

- Για την παρακολούθηση κατ’ οίκον των κατάκοιτων 
ασθενών και γενικά αδυνατούντων ναπροσέλθουν στα ια¬ 
τρεία του Ιδρύματος. 

- Για τη συλλογή στατιστικών στοιχείων φαρμακευτικής 
δαπάνης έτους, την ενημέρωση αρχείου φαρμάκων, την 
επεξεργασία αδειών ΕΟΦ, τον οπτικό έλεγχο συνταγολο¬ 
γίων ελεγκτών γιατρών, την αρχειοθέτηση απογραφή 
φαρμακείου, κ.λπ. 

- Για τον συντονισμό από τα γραφεία των Συντονιστών 
Υγειονομικών Υπηρεσιών της αποτελεσματικότερης λει¬ 
τουργίας των περιφερειακών υπηρεσιών. 

- Γ ια την άμεση εξυπηρέτηση των ασφαλισμένων στα 
εργαστήρια τα απογεύματα, ως εξής: 

α) Για 2.160 μόνιμους γιατρούς, που θα απασχοληθούν 
κατά μέσο όρο κάθε μέρα, για υπερωριακή απογευματινή 
εργασία μέχρι την 22η ώρα 237.600 ώρες συνολικά. 

β) Γ ια 3.200 μόνιμους υγειονομικούς υπαλλήλους και 
λοιπό επιστημονικό προσωπικό που θα απασχοληθούν 
κατά μέσο όρο κάθε μέρα, για υπερωριακή απογευματινή 
εργασία μέχρι και την 22η ώρα, 1.152.000 ώρες συνολικά. 

Υπεύθυνος για την παρακολούθηση και τον έλεγχο της 
πραγματικής παροχής της υπερωριακής απασχόλησης, 
θα είναι ο Προϊστάμενος της Δ/νσης κάθε μονάδας. Ημέ¬ 
ρες απασχόλησης θα είναι όλες οι ημέρες της εβδομάδας 
(από Δευτέρα έως Παρασκευή). Η κατανομή των ωρών 
ανά συνεργείο υπερωριακής απασχόλησης θα γίνει με 
απόφαση του Διοικητή του Ι.Κ.Α., στην οποία θα προσδιο¬ 
ρίζεται και το ακριβές αντικείμενο των εργασιών που θα 
εκτελεστούν, καθώς και ο κατά συνεργείο υπεύθυνος για 
την παρακολούθηση και τον έλεγχο της πραγματοποίη¬ 
σης της υπερωριακής απασχόλησης. Ο υπεύθυνος του 
κάθε συνεργείου θα βεβαιώνει την πραγματοποίηση της 
υπερωριακής απασχόληση και την εκτέλεση των αντί¬ 
στοιχων εργασιών. 

Η απόφαση αυτή ισχύει 1 μήνα πριντην δημοσίευσή της 
στην Εφημερίδα της Κυβερνήσεως και μέχρι 30.6.2004. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2004 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 
-♦- 

Αριθ. Φ10034/οικ.5448/141 (8) 

Καθορισμός προγραμμάτων Λογαριασμού 
Αγροτικής Εστίας έτους 2004. 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/1985 (137 Α'Κυβέρνηση και 
Κυβερνητικά Όργανα». 

2. Τις διατάξεις του άρθρου 1 του Ν. 3050/2002 (214 Α) 
«Σύσταση Λογαριασμού Αγροτικής Εστίας και άλλες δια¬ 
τάξεις». 

3. Την80088/31.10.2001 απόφασητου Πρωθυπουργού 
και Υπουργού Εργασίας και Κοιν. Ασφαλίσεων «Ανάθεση 
αρμοδιοτήτων στους Υφυπουργούς Εργασίας και Κοιν. 
Ασφαλίσεων». 

4. Τη γνώμη του Δ.Σ. του Οργανισμού Γεωργικών Ασφα¬ 
λίσεων που διατυπώθηκε στη συνεδρίασή του Δ.Σ. του 
ΟΓΑ στις 971/Θ13/15.1.2004. 

5. Το γεγονός ότι από τις διατάξεις της παρούσας από¬ 
φασης δεν προκαλείται επιπλέον δαπάνη σε βάρος του 
Κρατικού Προϋπολογισμού πέραν της αναγραφομένης 
για το έτος 2004, αποφασίζουμε: 

Καθορίζουμε τον αριθμό των δικαιούχων που θα εντα¬ 
χθούν στα προγράμματα του Λογαριασμού Αγροτικής 
Εστίας, το έτος 2004, τις προϋποθέσεις και τα κριτήρια 
επιλογής τους, ως ακολούθως: 

Άρθρο 1 

Ο αριθμόςτωνδικαιούχωντου Λογαριασμού Αγροτικής 
Εστίας που εντάσσονται στα προγράμματα έτους 2004 
καθορίζεται κατ’ ανώτατο όριο ως εξής: 

- Στο πρόγραμμα επιδοτούμενου κοινωνικού τουρισμού 
οκταήμερων διακοπών, σαράντα πέντε χιλιάδες (45.000) 
άτομα. 

- Στα εκδρομικά προγράμματα, διάρκειας 1-6 ημερών, 
τριάντα χιλιάδες (30.000) κατ’ ανώτατο όριο, άτομα. 

- Στο πρόγραμμα διανομής κουπονιών αγοράς βιβλίων, 
τριάντα χιλιάδες (30.000) άτομα. 

- Στο πρόγραμμα διανομής δωρεάν εισιτηρίων θεάτρων 
δέκα πέντε χιλιάδες (15.000) άτομα. 

Άρθρο 2 

ΠΡΟΫΠΟΘΕΣΕΙΣ 

1. Προϋποθέσεις συμμετοχής στα προγράμματα κοινω¬ 
νικού τουρισμού και στα εκδρομικά προγράμματα έτους 
2004 θα είναι: 

- Να έχουν οι συμμετέχοντεςτην ιδιότητα του συνταξιού¬ 
χου του Ο.Γ.Α. ή την ιδιότητα του συνταξιούχου του Λογα¬ 
ριασμού Ανασφάλιστων Υπερηλίκων του Ν. 1296/1982, ή 

- Να είναι ασφαλισμένοιτου Κλάδου Κύριας Ασφάλισης 
Αγροτών και να έχουν εξοφλήσει τις ασφαλιστικές τους 
εισφορές κατά το χρόνο υποβολής της αίτησης, ή 

- Να είναι μέλη των οικογενειών των ανωτέρω προσώ¬ 
πων. 

2. Προϋποθέσεις συμμετοχής στο πρόγραμμα διανο¬ 
μής κουπονιών αγοράς βιβλίων κατά το έτος 2004 θα εί¬ 
ναι: 

- Να έχουν οι συμμετέχοντες την ιδιότητα του συνταξι¬ 
ούχου του Ο. Γ.Α. ή την ιδιότητα του συνταξιούχου του Λο¬ 
γαριασμού Ανασφάλιστων Υπερηλίκων του Ν. 1296/1982, 

ή 

- Να είναι οι συμμετέχοντες ασφαλισμένοι του Κλάδου 
Κύριας Ασφάλισης Αγροτών και να έχουν εξοφλήσει τις 
ασφαλιστικές τους εισφορές κατά το χρόνο υποβολής 
της αίτησης. 

3. Προϋποθέσεις συμμετοχής στο πρόγραμμα δωρεάν 
διανομής εισιτηρίων θεάτρων κατά το έτος 2004 θα είναι: 

- Να έχουν οι συμμετέχοντες την ιδιότητα του συνταξι¬ 
ούχου του ΟΓΑ ή την ιδιότητα του συνταξιούχου του Λο¬ 
γαριασμού Ανασφάλιστων Υπερηλίκων του Ν. 1296/1982 

ή 

- Να είναι ασφαλισμένοι του Κλάδου Κύριας Ασφάλισης 
Αγροτών και να έχουν εξοφλήσει τις ασφαλιστικές τους 
εισφορές κατά το χρόνο υποβολής της αίτησης για συμ¬ 
μετοχή στο πρόγραμμα, ή 

- Να είναι σύζυγοι των ως άνω προσώπων και δικαιούχοι 
του Λογαριασμού Αγροτικής Εστίας. 

4. Πρόσωπα όλων των ανωτέρω κατηγοριών που έκα¬ 
ναν χρήση μιας από τις προαναφερόμενες παροχές το 
έτος 2003 δε θα δικαιούνται την αντίστοιχη παροχή κατά 
το έτος 2004. 

5. Πρόσωπα όλων των ανωτέρω κατηγοριών που κά¬ 
νουν χρήση μιας από τις προαναφερόμενες παροχές κα¬ 
τά το έτος 2004, δε θα δικαιούνται δεύτερη μέσα στο ίδιο 
έτος. 

Άρθρο 3 

ΚΡΙΤΗΡΙΑ ΕΠΙΛΟΓΗΣ ΔΙΚΑΙΟΥΧΩΝ ΠΡΟΓΡΑΜΜΑΤΩΝ 

ΤΟΥ ΛΟΓΑΡΙΑΣΜΟΥ ΑΓΡΟΤΙΚΗΣ ΕΣΤΙΑΣ ΕΤΟΥΣ 2004 

Γιατην επιλογή των δικαιούχωντωνπρογραμμάτωντου 
Λογαριασμού Αγροτικής Εστίας έτους 2004, ορίζονται τα 
κατωτέρω κριτήρια: 

1. Στα προγράμματα Κοινωνικού Τουρισμού, Εκδρομών 
και δωρεάν διανομής εισιτηρίων θεάτρων καθορίζεται να 
περιληφθούν οι συνταξιούχοιτου ΟΓΑ καθώς και οι ασφα¬ 
λισμένοι του Κλάδου Κύριας Ασφάλισης Αγροτών, που 
έχουν εξοφλήσει τις ασφαλιστικές τους εισφορές, οι 
οποίοι δηλώνουν ότι επιθυμούν να συμμετέχουν σαυτά 
και μέχρι να εξαντληθεί ο αριθμός των διαθέσιμων κατά 
παροχή Δελτίων Κοινωνικού Τουρισμού, εισιτηρίων εκ¬ 
δρομών και εισιτηρίων θεάτρων. 

Σε περίπτωση που εκδηλωθεί ενδιαφέρον συμμετοχής 
από αριθμό δικαιούχων, πέραν του οριζομένου στο άρ¬ 
θρο 1 της παρούσας, ως κριτήριο καθορίζεται η σειρά 
προτεραιότητας. 

2. Στο πρόγραμμα διανομής κουπονιών αγοράς βιβλίων 
καθορίζεται ως κριτήριο ο διψήφιος λήγοντας αριθμός, 
του Αριθμού Μητρώου του ΟΓΑ (συνταξιούχου ή ασφαλι¬ 
σμένου ανάλογα με την ιδιότητα του προσώπου). 

Οι διψήφιοι αυτοί αριθμοί, με τους οποίους θα γίνει η 
επιλογή, θα καθοριστούν με κλήρωση. 

3. Επίσης ορίζουμε: 

Δικαιούχοι των προγραμμάτων Κοινωνικού Τουρισμού 
και των εκδρομικών προγραμμάτων, του έτους 2004 να εί¬ 
ναι και οι σύζυγοι των συμμετεχόντων στα προγράμματα, 
δικαιούχοι του Λογαριασμού Αγροτικής Εστίας, καθώς 
και τα μέλη των οικογενειών τους και δικαιούχοι του προ¬ 


γράμματος δωρεάν διανομής εισιτηρίων θεάτρων του 
έτους 2004 να είναι και οι σύζυγοιτων συμμετεχόντων στο 
πρόγραμμα , δικαιούχοι του Λογαριασμού Αγροτικής 
Εστίας. 

Άρθρο 4 

Η δαπάνη των παροχών θα βαρύνει τον προϋπολογισμό 
του Λογαριασμού Αγροτικής Εστίας. 

Άρθρο 5 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2004 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 
-♦- 

Αριθ. 1640 (9) 

Αποζημίωση του Προέδρου, των μελών και του γραμμα¬ 
τέα του Δ.Σ. της Δημοτικής Επιχείρησης Ύδρευσης 
Αποχέτευσης Χρυσούποληςτου Δήμου Χρυσούπολης 
του Νομού Καβάλας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΙΕΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1) Τις διατάξεις του άρθρου 3 παρ. 7του Ν. 1069/80 «πε¬ 
ρί κινήτρων για την ίδρυση επιχειρήσεων ύδρευσης και 
αποχέτευσης» όπως τροποποιήθηκαν με τις διατάξεις 
του άρθρου 8του Ν. 2839/12.9.2000. 

2) Τις 2 και 3/2004 αποφάσεις-προτάσεις του Διοικητι¬ 
κού Συμβουλίου της Δημοτικής Επιχείρησης Ύδρευσης 
Αποχέτευσης Χρυσούπολης του Δήμου Χρυσούπολης 
του Νομού Καβάλας. 

3) Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
της Επιχείρησης ύψους 24.273,56 ευρώ για το τρέχον 
έτος για την οποία έχει εγγράφει ανάλογη πίστωση στον 
προϋπολογισμό της Επιχείρησης. 

4) Τα τέσσερα επόμενα έτη προβλέπεται να προκληθεί 
εις βάρος των προϋπολογισμών της Επιχείρησης δαπάνη 
ύψους 97.094,24 ευρώ για την οποία θα εγγραφούν σχε¬ 
τικές πι στώσεις στους ανάλογους κωδικούς των προϋ¬ 
πολογισμών τουν ετών αυτών. 

5) Την 208/21.2.2002 (ΦΕΚ 128/Β/2002) απόφαση του 
Γενικού Γραμματέα Περιφέρειας Ανατολικής Μακεδο¬ 
νίας - Θράκης «Περί μεταβίβασης αρμοδιοτήτων στον Γε¬ 
νικό Δ/ντή». 

6) Ολόκληρη τη σχετική αλληλογραφία, αποφασίζουμε: 

1) Καθορίζουμε την αποζημίωση του Προέδρου του Δι¬ 
οικητικού Συμβουλίου της Δημοτικής Επιχείρησης 
Ύδρευσης Αποχέτευσης του Δήμου Χρυσούπολης του 
Νομού Καβάλας στα 1.441,66 ευρώ μηνιαίως για τις πα¬ 
ρεχόμενες στην επιχείρηση υπηρεσίες του. 

2) Καθορίζουμε την αποζημίωση των μελών και του 
γραμματέα του Δ.Σ. της Δημοτικής Επιχείρησης Ύδρευ¬ 
σης Αποχέτευσης Χρυσούπολης του Δήμου Χρυσούπο¬ 
λης του Νομού Καβάλας για τη συμμετοχή τους στις συ¬ 
νεδριάσεις σε 17,61 ευρώ κατά συνεδρίαση. 

Ο αριθμός των συνεδριάσεων μπορεί να ανέλθει σε 
τρεις (3) το μήνα που θα πραγματοποιούνται εκτός των 
ωρών εργασίας των υπηρεσιώντης Επιχείρησης και μέχρι 
(5) ώρες σε κάθε συνεδρίαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 26 Φεβρουάριου 2004 

Με εντολή Γενικού Γραμματέα Περιφέρειας 
Ο Γ ενικός Διευθυντής Περιφέρειας 
ΛΑΖ. ΤΣΑΚΜΑΚΙΔΗΣ 

-♦- 

Αριθ. 11387 (10) 

Τροποποίηση της συστατικής πράξης της Δημοτικής Επι¬ 
χείρησης κατασκευών και Τεχνικής Υποστήριξης του 
Δήμου Παλλήνης (ΔΕΚΤΥΠ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως και 284 του Π.Δ. 
410/1995. 

2. Την 207/2003 απόφαση του Δημ. Συμβουλίου Παλλή¬ 
νης, για την τροποποίηση της συστατικής πράξης της Δη¬ 
μοτικής Επιχείρησης κατασκευών και Τεχνικής Υποστήρι¬ 
ξης του Δήμου Παλλήνης (ΔΕΚΤΥΠ). 

3. Την 4486/2000 απόφαση μας, με την οποία συστήθη- 
κε ή ΔΕΚΤΥΠ. 

4. Την 5631/2000 (ΦΕΚ 1339/Β/2000) απόφαση του Γε¬ 
νικού Γραμματέα Περιφέρειας Κεντρικής Μακεδονίας 
«Ορισμός εισηγητών και μεταβίβαση εξουσίας υπογρα¬ 
φής, «Με εντολή Γ εν. Γ ραμματέα αποφάσεων, εγγράφων 
και άλλων πράξεων, στο Γενικό Δ/ντή στους Προϊσταμέ¬ 


νους Δ/νσεων, Τμημάτων και Γραφείων των υπηρεσιών 
της Περιφέρειας. 

5. Την από 21.11.2003 έκθεση αξιολόγησης της οικονο¬ 
μοτεχνικής μελέτης για την τροποποίηση της συστατικής 
πράξης, αποφασίζουμε: 

Τροποποιούμε την συστατική πράξη της ΔΕΚΤΥΠ ως 
κάτωθι: 

Στους υπάρχοντες σκοπούς της επιχείρησης προστίθε¬ 
νται οι κάτωθι: 

1. Καθαριότητα κοινόχρηστων και λοιπών χώρων. 

2. Αποκκομιδή των απορριμμάτων. 

3. Διαχείριση και μεταφορά απορριμάτων. 

4. Κατασκευή, συντήρηση και λειτουργία συστημάτων 
ύδρευσης, άρδευσης και αποχέτευσης, αντιπλημμυρι- 
κών και εγγειοβελτιωτικών έργων, έργων δημοτικής και 
κοινοτικής οδοποιίας, πλατειών, γεφυρών, έργων ηλε- 
κτροφωτισμού των κοινόχρηστων χώρων, χώρων πρασί¬ 
νου, βοσκοτόπων, υπαίθριων κοινόχρηστων χώρων, κοι¬ 
μητηρίων και δημοτικών και κοινοτικών χώρων άθλησης 
και αναψυχής. 

Με την απόφαση αυτή δεν προκαλείται δαπάνη εις βά¬ 
ρος του προϋπολογισμού του Δήμου Παλλήνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 5 Φεβρουάριου 2004 

Με εντολή Γ ενικού Γ ραμματέα Περιφέρειας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




